Neuvoston asetus (EY) N:o 522/94, annettu 7 päivänä maaliskuuta 1994, tiettyjen kaupallista suojautumista koskeviin yhteisön välineisiin liittyvien päätöksentekomenettelyjen järkeistämisestä ja asetusten (ETY) N:o 2641/84 ja (ETY) N:o 2423/88 muuttamisesta



Virallinen lehti nro L 066 , 10/03/1994 s. 0010 - 0011

Suomenk. erityispainos Alue 11 Nide 29 s. 0120

Ruotsink. erityispainos Alue 11 Nide 29 s. 0120



NEUVOSTON ASETUS (EY) N:o 522/94, annettu 7 päivänä maaliskuuta 1994, tiettyjen kaupallista suojautumista koskeviin yhteisön välineisiin liittyvien päätöksentekomenettelyjen järkeistämisestä ja asetusten (ETY) N:o 2641/84 ja (ETY) N:o 2423/88 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että yhteisen kauppapolitiikan on perustuttava yhtenäisiin periaatteisiin, erityisesti kaupallisen suojautumisen osalta, kaupallisen suojautumisen välineet, erityisesti vilpillisiin kauppatapoihin liittyvät välineet, ovat korvaamattomia avoimen markkinajärjestelmän ja oikeudenmukaisen kauppajärjestelmän täydentäjiä ja myötävaikuttavat siten maailmankaupan sopusointuiseen kehitykseen, sisämarkkinoiden toteutuminen vuonna 1992 tekee aiheelliseksi parantaa olemassa olevien, vilpillisiä kauppatapoja koskevan kaupallisen suojautumisen välineiden toimivuutta, tämän vuoksi on aiheellista järkeistää tietyissä kaupallisen suojautumisen välineissä säädettyjä päätöksentekomenettelyjä, ja erityisesti niitä, joilla on mahdollista asettaa pysyviä polkumyynti- tai tasoitustulleja, olisi myös muutettava yhteisen kauppapolitiikan lujittamisesta erityisesti suojauduttaessa laittomilta kauppatavoilta 17 päivänä syyskuuta 1984 annettu neuvoston asetus (ETY) N:o 2641/84(2) sovellettaviin monenvälisiin sääntöihin liittyvien sovittelumenettelyjen aloittamista, kulkua ja päätökseen saattamista koskevan yhteisön päätöksentekomenettelyn osalta, johdonmukaisuuden vuoksi olisi sovellettava, jollei näin jo tehdä, samoja sääntöjä muihin mahdollisiin kansainvälisiin sovittelumenettelyihin asetuksen (ETY) N:o 2641/84 soveltamisalaan kuuluvan yhteisen kauppapolitiikan alalla, olisi säädettävä mahdollisuudesta aloittaa kansainväliset sovittelumenettelyt tarvittaessa aloittamatta ennakolta asetuksen (ETY) N:o 2641/84 6 artiklassa säädettyä tarkastusmenettelyä, jotta yhteisö voisi toimia nopeasti kaupallisten etujensa suojaamiseksi, ja tämän vuoksi näyttää suotavalta muuttaa polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annettua neuvoston asetusta (ETY) N:o 2423/88(3) sekä asetusta (ETY) N:o 2641/84, ON ANTANUT TÄMÄN ASETUKSEN: I OSASTO Polkumyynti- ja tasoitustullit 1 artikla Muutetaan asetus (ETY) N:o 2423/88 seuraavasti: 1) Korvataan 11 artiklan 6 kohdan viimeisessä virkkeessä ilmaisu "määräenemmistöllä" ilmaisulla "yksinkertaisella enemmistöllä". 2) Korvataan 12 artiklan 1 kohdassa ja 2 kohdan a alakohdassa ilmaisu "määräenemmistöllä" ilmaisulla "yksinkertaisella enemmistöllä". II OSASTO Lujitettu kauppapolitiikka ja laittomat kauppatavat 2 artikla Muutetaan asetus (ETY) N:o 2641/84 seuraavasti: 1) Lisätään 1 artiklaan alakohta seuraavasti: "Sitä sovelletaan erityisesti kansainvälisten sovittelumenettelyjen aloittamiseen, kulkuun ja päätökseen saattamiseen yhteisen kauppapolitiikan alalla." 2) Lisätään 5 artiklan 2 kohtaan virke seuraavasti: "Hän ilmoittaa niistä myös 113 artiklassa tarkoitetulle erityiskomitealle." 3) Korvataan 10 artiklan 1 kohdan johdantokappale seuraavasti: "1. Jolleivät tosiasialliset ja oikeudelliset seikat ole sellaisia, ettei tarkastusmenettelyä voitaisi vaatia, ja tarkastusmenettelyn tuloksena on, että yhteisön edun vuoksi on tarpeen:" 4) Korvataan 11 artikla seuraavasti: "11 artikla Päätöksentekomenettely 1. Edellä 9 ja 10 artiklassa tarkoitetut päätökset tehdään seuraavien säännösten mukaisesti. 2. Kun yhteisö noudattaa virallista kansainvälistä neuvottelu- tai sovittelumenettelyä, näiden menettelyjen aloittamista, kulkua ja päätökseen saattamista koskevat päätökset tehdään 12 artiklan mukaisesti. 3. Kun yhteisön on toimittuaan tämän asetuksen 10 artiklan 2 kohdan mukaisesti päätettävä toteutettavista kauppapoliittisista toimenpiteistä, neuvosto ratkaisee asian perustamissopimuksen 113 artiklan mukaisesti määräenemmistöllä 30 päivän kuluessa ehdotuksen vastaanottamisesta. " III OSASTO 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä, lukuun ottamatta 2 artiklaa, joka tulee voimaan Maailman kauppajärjestön perustamissopimuksen voimaantulopäivänä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä maaliskuuta 1994. Neuvoston puolesta Puheenjohtaja Th. PANGALOS (1) EYVL N:o C 44, 14.2.1994 (2) EYVL N:o L 252, 20.9.1984, s. 1 (3) EYVL N:o L 209, 2.8.1988, s. 1. Asetus sellaisena kuin se on muutettuna asetuksella (EY) N:o 521/94 (EYVL N:o L 66, 10.3.94, s. 7).